L 135/82
LV
Eiropas Savienības Oficiālais Vēstnesis
23.5.2023.
2) tipa novērtējums jānokārto un nepieciešamā praktiskā pieredze jāiegūst trīs gadu laikā pirms pieteikuma iesniegšanas par tipa kvalifikācijas atzīmi gaisa kuģa tehniskās apkopes licencē; 3) tipa novērtējuma laikā vismaz vienam eksaminētājam jābūt klātesošam.
Eksaminētājs(-i) nav piedalījies (-ušies) pieteikuma iesniedzēja apmācībā; e) eksaminētājs(-i) sagatavo rakstisku un parakstītu ziņojumu un dara to pieejamu kandidātam, lai paskaidrotu, kāpēc kandidāts ir nokārtojis vai nav nokārtojis eksāmenu. 6.
Apmācība darbavietā (OJT) 6.1.
Vispārēji OJT ir apmācība, kas pieteikuma iesniedzējam tiek sniegta attiecībā uz konkrētu gaisa kuģa tipu reālā darba vietā, ar iespēju apgūt tehniskās apkopes labāko praksi un pareizas procedūras, kas paredz nodošanu izmantošanai.
OJT jāatbilst šādām prasībām: a) kompetentā iestāde, kas izdevusi tehniskās apkopes licenci, pirms OJT apmācības sākšanas apstiprina OJT uzdevumu un programmu sarakstu; b) OJT veic vienā vai vairākās tehniskās apkopes organizācijās, kas saskaņā ar šiem noteikumiem ir attiecīgi apstiprinātas konkrētā gaisa kuģa tipa tehniskajai apkopei.
Viena no šīm organizācijām kontrolē OJT.
c) Pirms OJT pieteikuma iesniedzējam jābūt A, B vai L5 kategorijas licencei vai jābūt pabeigtai teorētiskajai tipa apmācībai, kā arī jābūt izpildītiem vismaz 50 % no pamatpieredzes prasības (66.
A.30. iedaļa) attiecībā uz gaisa kuģa kategoriju, par kuru pieteikuma iesniedzējs apgūst apmācību.
d) Pieteikuma iesniedzējs uzsāk un pabeidz OJT 3 gadu laikā pirms pieteikuma iesniegšanas par pirmo tipa kvalifikācijas atzīmi.
Vismaz 50 % no OJT uzdevumiem jāizpilda pēc tam, kad ir pabeigta attiecīgā gaisa kuģa teorētiskā tipa apmācība.
e) Pieteikuma iesniedzējs apgūst OJT kvalificēta mentora vai mentoru vadībā un individuālā uzraudzībā, kuras laikā mentori pārbauda tipiskā sertificējošā personāla tehniskās zināšanas, prasmes un pienākumus.
OJT laikā mentori pieteikuma iesniedzējam nodod arī zināšanas un pieredzi, sniedzot nepieciešamos padomus, atbalstu un norādījumus.
f) Pieteikuma iesniedzējam jāparaksta ikviens uzdevums un jāatsaucas uz faktisko darba karti/darblapu utt.
Mentori pārbauda un paraksta OJT laikā veiktos uzdevumus, jo, ja nepieciešams, tie uzņemas atbildību par uzdevumu izpildi palīgpersonāla vai sertificējošā personāla līmenī atkarībā no procedūras, kas paredz nodošanu izmantošanai.
g) Pēc OJT programmas sekmīgas izpildes mentori izdod ieteikumu par pieteikuma iesniedzēja galīgo novērtēšanu, kas jāveic ieceltajiem vērtētājiem. 6.2.
OJT saturs un OJT reģistrācijas žurnāls OJT ietver virkni darbību un uzdevumu, kas attiecas uz gaisa kuģa tipa kvalifikācijas atzīmi, sistēmām un licences kategoriju, par kurām iesniegts pieteikums, kā arī var aptvert vairāk nekā vienu licences kategoriju.
OJT tiek dokumentēta OJT reģistrācijas žurnālā, kurā tiek norādīti šādi dati: a) pieteikuma iesniedzēja vārds, uzvārds vai nosaukums; b) pieteikuma iesniedzēja dzimšanas datums; c) apstiprinātā(-ās) tehniskās apkopes organizācija(-as), kurā(-ās) tika veikta OJT;